VEGA præsenterer

**Koncertaktuelle Lucy Love er Ugens Uundgåelige på P3**

*Lucy Love, som lørdag den 19. oktober lægger Store VEGA ned med sin hårdtpumpede og grimeinspirerede electropop, er i Ugens uundgåelige på P3 med singlen ”Take Me Back”.*

”Take Me Back” er taget fra Lucy Loves seneste album *Desperate Days of Dynamite*, som udkom i starten af september måned. Singlen er i denne uge Ugens Uundgåelige på P3. Albummet fik gode anmeldelser og blev rost for sin eksplosive energi i bl.a. Gaffa og Soundvenue.

Lucy Loves beats og tekster er denne gang tungere og mere personlige end nogensinde før. *Desperate Days of Dynamite* er nemlig skrevet, mens sangerinden kæmpede med depressive tanker og angst. Kærligheden til musikken overvandt de svære følelser, og Lucy Love skrev en række dystopiske og ekspressive numre.

Det kommer blandt andet til udtryk på electrodance-hymnen ”Prison”, der handler om lysten til at brænde det hele ned til grunden. På sangen ”Powerless” tager Lucy Love livtag med depressionens følelse af magtesløshed.

VIDEO.

Mens teksterne er blevet mere dystre og indadvendte, har Lucy Loves faste producer Yo Akim til *Desperate Days of Dynamite* lavet et fængende mixs af electro, dance, pop, house og opløftende electro-beats. Der er både inspiration fra 00'ernes tunge dubstep og 90'ernes højspændte eurodance. Resultatet er Lucy Loves mest dansable album til dato, der nok skal få Store VEGA til at koge.

Se bare videoen fra sidst Lucy Love optrådte i Store VEGA med et visuelt vidundershow foran et kogende, tætpakket publikum i oktober 2011. Se videoen fra den udsolgte koncert: [Lucy Love live i Store VEGA.](http://www.youtube.com/watch?v=BGAm4Hq8rH4&feature=youtu.be)

**Fakta om koncerten**
Lucy Love

Lørdag den 19. oktober kl. 20

Store VEGA, Enghavevej 40, 1674 København V

Billetpris: 150 + gebyr